बनीखेत - स्वास्थ्य मंत्री विपिन परमार ने शनिवार को डलहौजी हलके देवीदेहरा स्थित जालपा माता मंदिर के प्रांगण में भाजपा के जिलास्तरीय सदस्यता अभियान का विधिवत तरीके से शुभारंभ किया। उन्होंने सदस्यता अभियान के शुभारंभ मौके पर पार्टी की सदस्यता ग्रहण करने वालों का स्वागत किया। स्वास्थ्य मंत्री विपिन परमार ने कहा कि शनिवार से पूरे देश में भाजपा ने सदस्यता अभियान आरंभ किया है। इस अभियान के तहत हरेक मंडल को न्यूनतम बीस फीसदी नए सदस्य भाजपा से जोड़ने का लक्ष्य दिया गया है। उन्होंने कहा कि भाजपा विश्व की सर्वाधिक सदस्यों वाली पार्टी का तमगा पहले ही हासिल कर चुकी है। उन्होंने कहा कि केंद्र व प्रदेश सरकार के बेहतर कामकाज के चलते लोग भाजपा की सदस्यता ग्रहण करने को काफी उत्सुक दिख रहे हैं। इससे पहले स्वास्थ्य मंत्री विपिन परमार का जिलास्तरीय सदस्यता अभियान समारोह में पधारने पर जिला भाजपा प्रधान डीएस ठाकुर की अगवाई में कार्यकर्ताओं ने जोरदार स्वागत किया। उन्होंने स्वास्थ्य मंत्री को शाल व टोपी पहनाकर सम्मानित करने की रस्म भी अदा की। जिला भाजपा प्रधान डीएस ठाकुर ने स्वास्थ्य मंत्री को चंबा जिला में सदस्यता अभियान के रूपरेखा की जानकारी भी दी। समारोह के दौरान स्वास्थ्य मंत्री विपिन परमार, भटियात के विधायक विक्रम जरयाल व जिला भाजपा प्रधान डीसी ठाकुर ने पौधारोपण भी किया। इस मौके पर भाजपा मंडल पदाधिकारियों के अलावा काफी तादाद में लोग मौजूद रहे।
 
बनीखेत - स्वास्थ्य मंत्री विपिन परमार ने शनिवार को डलहौजी हलके देवीदेहरा स्थित जालपा माता मंदिर के प्रांगण में भाजपा के जिलास्तरीय सदस्यता अभियान का विधिवत तरीके से शुभारंभ किया। उन्होंने सदस्यता अभियान के शुभारंभ मौके पर पार्टी की सदस्यता ग्रहण करने वालों का स्वागत किया। स्वास्थ्य मंत्री विपिन परमार ने कहा कि शनिवार से पूरे देश में भाजपा ने सदस्यता अभियान आरंभ किया है। इस अभियान के तहत हरेक मंडल को न्यूनतम बीस फीसदी नए सदस्य भाजपा से जोड़ने का लक्ष्य दिया गया है। उन्होंने कहा कि भाजपा विश्व की सर्वाधिक सदस्यों वाली पार्टी का तमगा पहले ही हासिल कर चुकी है। उन्होंने कहा कि केंद्र व प्रदेश सरकार के बेहतर कामकाज के चलते लोग भाजपा की सदस्यता ग्रहण करने को काफी उत्सुक दिख रहे हैं। इससे पहले स्वास्थ्य मंत्री विपिन परमार का जिलास्तरीय सदस्यता अभियान समारोह में पधारने पर जिला भाजपा प्रधान डीएस ठाकुर की अगवाई में कार्यकर्ताओं ने जोरदार स्वागत किया। उन्होंने स्वास्थ्य मंत्री को शाल व टोपी पहनाकर सम्मानित करने की रस्म भी अदा की। जिला भाजपा प्रधान डीएस ठाकुर ने स्वास्थ्य मंत्री को चंबा जिला में सदस्यता अभियान के रूपरेखा की जानकारी भी दी। समारोह के दौरान स्वास्थ्य मंत्री विपिन परमार, भटियात के विधायक विक्रम जरयाल व जिला भाजपा प्रधान डीसी ठाकुर ने पौधारोपण भी किया। इस मौके पर भाजपा मंडल पदाधिकारियों के अलावा काफी तादाद में लोग मौजूद रहे।